ᱢᱳᱞᱰᱮ

ᱢᱳᱞᱰᱮ ᱫᱚ  ᱱᱚᱨᱣᱮ ᱨᱮᱱᱟᱜ ᱢᱚᱨ ᱚᱜᱽ ᱨᱳᱢᱥᱰᱟᱞ ᱦᱚᱱᱚᱛ ᱨᱮᱱᱟᱜ ᱢᱳᱞᱰᱮ ᱢᱤᱣᱱᱤᱥᱤᱯᱟᱞᱤᱴᱤ ᱨᱮᱱᱟᱜ ᱢᱩᱬᱩᱛ ᱴᱷᱟᱶ ᱠᱟᱱᱟ ᱾ ᱱᱚᱶᱟ ᱫᱚ ᱨᱳᱢᱥᱰᱟᱞ ᱨᱮᱱᱟᱜ ᱢᱟᱨᱮ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱨᱳᱢᱥᱰᱟᱞ ᱯᱨᱟᱭᱫᱤᱯ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱯᱷᱮᱱᱤᱯᱷᱡᱚᱨᱰ ᱟᱨ ᱢᱳᱞᱰᱮᱯᱷᱡᱚᱨᱰ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾

ᱢᱳᱞᱰᱮ ᱨᱮᱱᱟᱜ ᱦᱚᱭ-ᱦᱤᱥᱤᱫ ᱫᱚ ᱫᱚᱨᱭᱟ ᱟᱲᱮ ᱞᱮᱠᱟᱱᱟ, ᱡᱟᱦᱟᱸ ᱨᱮ ᱥᱤᱛᱩᱝ ᱫᱚ ᱱᱟᱥᱮ ᱞᱚᱞᱚ ᱟᱨ ᱨᱟᱵᱟᱝ ᱫᱚ ᱱᱟᱥᱮ ᱠᱚᱢ ᱜᱮᱭᱟ ᱾ ᱱᱚᱶᱟ ᱫᱚ "ᱜᱳᱞᱟᱯ ᱨᱮᱱᱟᱜ ᱥᱚᱦᱚᱨ" (The Town of Roses) ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾

᱑᱕00 ᱥᱮᱨᱢᱟ ᱢᱩᱪᱟᱹᱫ ᱥᱮᱫ ᱱᱮᱫᱟᱨᱞᱮᱱᱰ ᱛᱮ ᱠᱟᱴ ᱵᱷᱮᱡᱟ ᱞᱟᱹᱜᱤᱫ ᱢᱤᱫ ᱡᱟᱦᱟᱡᱽ ᱜᱷᱟᱴ ᱞᱮᱠᱟᱛᱮ ᱱᱚᱶᱟ ᱴᱷᱟᱶ ᱫᱚ ᱵᱮᱱᱟᱣ ᱞᱮᱱᱟ ᱾ ᱑᱖0᱔ ᱥᱮᱨᱢᱟ ᱢᱟᱬᱟᱝ ᱨᱮ ᱵᱮᱯᱟᱨ ᱞᱟᱹᱜᱤᱫ ᱟᱹᱭᱫᱟᱹᱨ ᱠᱚ ᱧᱟᱢ ᱞᱮᱫᱼᱟ, ᱟᱨ ᱑᱗᱔᱒ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱥᱚᱦᱚᱨ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱞᱮᱫᱼᱟ ᱾

᱑᱗ ᱠᱷᱚᱱ ᱑᱙ ᱟᱱᱟᱜ ᱥᱟᱭ ᱥᱮᱨᱢᱟ ᱵᱷᱤᱛᱤᱨ ᱨᱮ ᱱᱚᱶᱟ ᱥᱚᱦᱚᱨ ᱫᱚ ᱟᱹᱰᱤ ᱢᱟᱨᱟᱝ ᱮᱱᱟ ᱟᱨ ᱱᱚᱨᱣᱮ ᱨᱮᱱᱟᱜ ᱞᱩᱜᱽᱲᱤ ᱠᱟᱹᱨᱜᱟᱲ ᱨᱮᱱᱟᱜ ᱢᱤᱫ ᱢᱩᱬᱩᱛ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱛᱟᱭᱚᱢ, ᱢᱳᱞᱰᱮ ᱥᱚᱦᱚᱨ ᱫᱚ ᱟᱨᱦᱚᱸ ᱞᱟᱦᱟ ᱮᱱᱟ ᱟᱨ ᱑ ᱡᱟᱱᱩᱣᱟᱨᱤ ᱑᱙᱖᱔ ᱨᱮ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱭᱢᱟ ᱢᱤᱣᱱᱤᱥᱤᱯᱟᱞᱤᱴᱤ ᱠᱚ ᱥᱟᱶ ᱢᱮᱥᱟ ᱠᱟᱛᱮ ᱱᱚᱶᱟ ᱫᱚ ᱟᱹᱰᱤ ᱢᱟᱨᱟᱝ ᱮᱱᱟ ᱾ ᱑ ᱡᱟᱱᱩᱣᱟᱨᱤ ᱒0᱒0 ᱨᱮ, ᱱᱚᱶᱟ ᱢᱤᱣᱱᱤᱥᱤᱯᱟᱞᱤᱴᱤ ᱫᱚ ᱟᱨᱦᱚᱸ ᱢᱮᱥᱟ ᱠᱟᱛᱮ ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱯᱟᱥᱱᱟᱣ ᱮᱱᱟ ᱾

᱒0᱒᱔ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱱᱚᱶᱟ ᱥᱚᱦᱚᱨ ᱨᱮ ᱒᱒,᱔᱑0 ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱪᱤᱛᱟᱹᱨ ᱠᱚ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Municipal fact sheet Statistics Norway
 ᱧᱮᱞᱮᱞ ᱵᱟᱰᱟᱭ ᱡᱚᱝ ᱠᱟᱛᱷᱟ
 ᱢᱳᱞᱰᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱞᱮᱡᱽ
 ᱢᱳᱞᱰᱮ ᱡᱮᱜᱮᱛ ᱡᱟᱡᱽ ᱯᱟᱨᱟᱵᱽ
 ᱨᱳᱢᱥᱰᱟᱞᱥ ᱵᱩᱰᱥᱴᱤᱠᱮ
 ᱢᱳᱞᱰᱮ ᱮᱯᱷ.ᱠᱮ.
 ᱵᱤᱮᱥ ᱢᱳᱞᱰᱮ ᱯᱷᱩᱴᱥᱟᱞ
 ᱢᱳᱞᱰᱮ ᱠᱷᱮᱞᱚᱸᱰ ᱜᱟᱶᱛᱟ
 ᱢᱳᱞᱰᱮ ᱟᱨ ᱢᱳᱞᱰᱮ ᱯᱮᱱᱳᱨᱟᱢᱟ
 ᱟᱨᱢᱤᱱ ᱵᱩᱨᱠᱷᱟᱴ ᱦᱚᱛᱮᱛᱮ ᱢᱳᱞᱰᱮ ᱟᱨ ᱨᱳᱢᱥᱰᱟᱞ ᱠᱷᱚᱱ ᱪᱤᱛᱟᱹᱨ 

ᱛᱷᱚᱠ:ᱱᱚᱨᱣᱮ